Esi Edugyan

Esi EDUGYAN (naskita en 1978 en Kalgario, Alberto) estas kanada romanverkisto, kiu gajnis plurajn prestiĝajn literaturajn premiojn. Ekzemple, ŝi ricevis la Scotiabank Giller Premion en 2011 pro sia dua romano, Half-Blood Blues, kaj la Ethel Wilson Fiction Prize  kaj la Anisfield-Wolf Book Award en 2012, ambaŭ parto de la BC Book Prizes.Donna Bailey Nurse, "Writing the blues" . Quill & Quire, July 2011.

 Vivo 
Filino de ganaaj enmigrintoj, ŝia patro ekonomia analizisto kaj ŝia patrino flegistino, Edugyan studis la anglan kaj kreivan verkadon ĉe la Universitato de Viktorio (BA) kaj la Universitato Johns Hopkins (MA). Ŝia magistra disertacio estis libro de noveloj (2001). En 2004, ŝi publikigis sian unuan romanon, kiu ricevis favorajn recenzojn. Ŝi vojaĝis kaj loĝis en Islando, Hispanio kaj Germanio. La manuskripto de ŝia sekva romano ne sukcesis allogi eldonistojn, do Edugyan flankenmetis ĝin kaj komencis labori pri tute malsama ideo ĉe la Akademie Schloss Solitude en Stutgarto, kie ŝi loĝis per stipendio kiel loĝanta artistino. Tiel estis verkita ŝia dua romano, kiu ricevis altan kritikistan laŭdon kaj estis aljuĝita al pluraj gravaj premioj.

La tria romano de Edugyan, Washington Black (2018), rakontas la historion de dekunujara sklavo sur plantejo en Barbado en la 1830-aj jaroj, kiu servas la fraton de la plantejposedanto por eskapi norden en balono. La libro gajnis al la aŭtoro ŝian duan Giller-premion kaj alian nomumon por la Booker-premio. 

 Verkaro 

 The Second Life of Samuel Tyne (2004)
 Half-Blood Blues (2011)
 Dreaming of Elsewhere: Observations on Home (2014)
 Washington Black (2018)
 Out Of The Sun CBC Massey Lecture Series

 Referencoj 

 Eksteraj ligiloj 

 Esi Edugyan

Kategorio:Kanadaj verkistoj
Kategorio:Verkistinoj